23/01/2020 | Administración LocalMunicipal
Ribeira
Lista definitiva de aspirantes admitidos e excluídos no proceso selectivo dunha praza de arquitecto, nomeamento do tribunal e comezo do proceso selectivo

DECRETO: APROBACIÓN DA LISTA DEFINITIVA DE ASPIRANTES ADMITIDOS E EXCLUÍDOS NO PROCESO SELECTIVO PARA A PROVISIÓN EN PROPIEDADE DUNHA PRAZA DE ARQUITECTO/A EN DESENVOLVEMENTO DA OFERTA DE EMPREGO PÚBLICO DO ANO 2018, NOMEAMENTO DO TRIBUNAL CUALIFICADOR, LUGAR, DATA E HORA DO INICIO DO PROCESO SELECTIVO Visto o expediente que se tramita para a provisión en propiedade dunha praza de ARQUITECTO/A, en desenvolvemento da Oferta de Emprego Público do ano 2018, a través do proceso de concurso-oposición, segundo as Bases de selección que foron aprobadas por acordo da Xunta de Goberno Local na súa sesión de data 21/03/2019, e publicadas no Boletín Oficial da Provincia de A Coruña número 61, do 29/03/2019, no taboleiro de anuncios do Concello de Riveira, así como na súa páxina web, anunciándose a convocatoria no citado boletín provincial, no Diario Oficial de Galicia número 78 do 24/04/2019, no Boletín Oficial do Estado número 95, do 20/04/2019 e no taboleiro de anuncios da Casa Consistorial. Rematado o prazo de presentación de solicitudes, e de conformidade coa Base 6ª das que rexen este proceso selectivo, esta Alcaldía, na data 30/05/2019, ditou resolución aprobando a lista provisional dos/as aspirantes admitidos/as e excluídos/as no proceso selectivo antes referido, que se publicou no BOP de A Coruña de data 05/06/2019, número 105, na páxina web do Concello, e no taboleiro de anuncios da Casa Consistorial no que estivo exposta ao público desde da data 05/06/2019 ata a data 05/07/2019, concedéndose un prazo de 10 días hábiles, contado desde o seguinte ó da publicación da resolución no BOP, para poderen emendar, de ser o caso, o defecto que motivou a exclusión e presentar nova documentación. Polo exposto, rematado o referido prazo esta Alcaldía, de conformidade coa base 6.ª das que rexen este proceso selectivo, RESOLVE: Primeiro. –Aproba-la lista definitiva dos/as aspirantes admitidos/as e excluídos/as no proceso selectivo antes referido, do xeito seguinte: 1) Non achegar instancia solicitando participar no proceso selectivo.2) Instancia presentada fóra de prazo.3) Non achegar copia do DNI ou documento identificativo.4) Non achegar copia do título académico esixido na convocatoria.5) Non achegar xustificante do ingreso dos dereitos de exame.6) Non achegar documentación que acredite a situación de desemprego para o caso da exención da taxa. A inclusión dos aspirantes na lista definitiva de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo. –A lista definitiva de admitidos/as e excluídos/as publicarase no Boletín Oficial da Provincia e no taboleiro de anuncios da Casa Consistorial. Así mesmo, a título informativo e complementario, publicarase na páxina web do Concello de Riveira (www.riveira.es) no apartado “taboleiro de anuncios”. Terceiro. –Nomear o seguinte Tribunal Avaliador do proceso selectivo: Presidente.–Titular: José Martínez de Llano Orosa, técnico de administración xeral, adscrito ao departamento de urbanismo do Concello de Riveira. Suplente: José M.ª Domínguez Blanco, subdirector da Axencia de Protección da Legalidade Urbanística. Secretaria.–Titular: María Sieira Ríos, técnica de administración xeral, adscrita ao departamento de Secretaría do Concello de Riveira. Suplente: Manuel Vicente Novo Lijó, técnico de administración xeral, adscrito ao departamento de tesourería do Concello de Riveira. Vogais.–1.º vogal.–Titular: Mónica Neira Mato, arquitecta municipal do Concello de A Estrada. Suplente: Elsa González Villarino, arquitecta municipal do Concello de Porto do Son.2.º vogal.–Titular: Noha Lebrato Forroll, arquitecto municipal do Concello de O Pino. Suplente: Mihaela Andreea Corodeanu Angullo, arquitecto municipal do Concello de Santiago de Compostela.3.º vogal.–Titular: Manuel Suárez Bermúdez, arquitecto municipal do Concello de Oroso. Suplente: Adolfo Villaverde Rodríguez, arquitecto do Servizo da Unidade Técnica de Educación, Xefatura Territorial da Coruña. Contra a composición deste Tribunal poderá presentarse escrito de recusación, de acordo cos artigos 23 e 24 da Lei 40/2015, do 1 de outubro, do Réxime Xurídico do Sector Público. Cuarto. –Convocar ós membros do Tribunal Avaliador para que concorran á Casa Consistorial do Concello de Riveira o venres día 31 de xaneiro do 2020, ás 9:30 horas, co obxecto de proceder á súa constitución a ao inicio do proceso selectivo coa valoración dos méritos presentados e debidamente acreditados polos aspirantes. A estes efectos, o Tribunal Avaliador reunirase en sesión non pública para proceder á súa valoración. Quinto. –Contra a presente resolución poderá interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da súa publicación no taboleiro de anuncios da Casa Consistorial. Con carácter potestativo e previo, poderá interpoñer recurso de reposición ante esta Alcaldía, no prazo de un mes, contado desde o día seguinte ó da súa publicación no taboleiro de anuncios da Casa Consistorial. Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. En Riveira, a 17 de xaneiro de 2020. O alcalde Manuel Ruiz Rivas